Disse kan vinne Amanda-priser
Hovedjury: Juryleder Bente erichsen Produsent Aage Aaberge Kinosjef Jørgen Søderberg Jansen Fotograf og regissør John Andreas Andersen Regissør Elisabeth Sjaastad Manusforfatter Bjørn olaf Johannessen Skuespiller Kaia Varjord Beste dokumentarfilm: Regissør Karen Winther Regissør Nizam Najar Produsent Truls Olaf Lie Beste kortfilm: Regissør Nina Grünfeld Produsent Cecilie Bjørnaraa Regissør Jim S. Hansen Alle de nominerte ble kunngjort på pressekonferanse på Filmens Hus i Oslo i formiddag. Blant dem som har mulighet til å sikre det prestisjetunge treofeet når filmfesten finner sted i haugesund 16. august, er Ellen Dorrit Pedersen (38) og Pål Sverre Hagen (33) - nominert til beste kvinnelige og mannlige skuespiller for henholdsvis «Blind» og «Kraftidioten».Dorrit Pedersen kjemper mot blant andre franske Hollywood-stjernen Juliette Binoche (50), som er nominert for «Tusen ganger god natt». - Jeg er veldig stolt, sier Dorrit Pedersen til VG på pressekonferansen etter at vinnersjansen er forkynt. - Å bli nominert for nettopp «Blind»-rollen, er prikken over i-en, siden den var spesielt utfordrende, forklarer skuespilleren som fra før av har vunnet Amanda-pris for «Iskyss» - i 2009. Skuespilleren runder i disse dager av en lang mammaperm. Etter sommeren skal hun fullføre andre del av TV-serien «Frikjent». Det å få rollen som den blinde Ingrid i Blind fikk stor betydning. - På det tidspunktet tvilte jeg mye på meg selv som skuespiller, innrømmer Petersen. - Jeg stilte meg selv spørsmålet om det var verdt det, om hele yrket var i ferd med å spise meg opp i forhold til familien. Nå har jeg mammapermisjon, og har det fint. Jeg har funnet tilbake til min egen sikkerhet og kommer absolutt til å fortsette som skuespiller, forsikrer Petersen. - Jeg har funnet ut hvordan jeg må ordne meg. Jeg må velge de prosjektene jeg har stor tro på; prosjekter det er verdt å vente på. Så må jeg jo også tjene penger. Og så er det viktig å ta seg fri til å være sammen med familien, sier Ellen Dorrit Petersen.Pål Sverre Hagen, som i likhet med Dorrit Pedersen er rogalending, er svært fornøyd. - Å bli nominert for rollen som et idiotisk svin i «Kraftidioten», en rolle som er litt sånn «larger than life», er veldig artig, sier Hagen - som også vant Amanda for «Kon-Tiki». «Blind» og «Tusen ganger god natt» er de to filmene som har forsynt seg grådigst av plassene på nominasjonslisten (se hele i bunnen av artikkelen). VGs filmekspert Jon Selås synes ikke nominasjonene byr på noen direkte store overraskelser. - Med 35 filmer å velge mellom, så har man et reelt grunnlag for å velge forskjellige filmer, og valget her er stort sette fornuftig og bra, med et lite preg av politiske korrekthet og en spredning som kan forventes i et lite filmland som Norge. Nominasjonene bærer preg av en jury som er godt forankret i norsk filmvirkelighet, mener Selås. «Tusen ganger god natt»-produsentene Stein B. Kvae og Finn Gjerdrum befinner seg akkurat nå i Los Angeles, hvor filmen vises på L.A. Film Fest. - Det er gledelig å se at et så langt og hardt arbeid blir verdsatt av en fagjury! Nå gleder vi oss til prisutdelingen, og får ikke Binoche eller noen av filmens nominerte Amanda, får juryen med oss å gjøre på nachspielet, sier en fornøyd produsentduo i en pressemelding. Amanda-utdelingen ble etablert i 1985. Bente Erichsen var med på å ta initiativet til filmprisen, og er i år juryleder for arrangementet som i år deles i to deler. Første prisutdeling er i Haugesund rådhus, og andre prisutdeling sendes direkte på TV 2 fra Rica Maritim Hall. DISKUTER:Er de beste filmene og stjernene nominert? Hvem bør vinne? Si din mening i kommentarfeltet nederst i artikkelen.Bente Erichsen forteller i en pressemelding at juryen har hatt en morsom, men samtidig krevende jobb, med flotte diskusjoner og høy temperatur underveis. - Til tross for ulike synspunkter har diskusjonene vært faglig funderte, med respekt for hver enkelts kompetanse og meninger. Vi var enige om at dersom vi ikke oppnådde konsensus, så gjaldt flertallets synspunkt. Som jury er vi samlet sett meget godt fornøyd med utfallet, sier Erichsen. Festivaldirektør og leder for Amandakomiteen er Gunnar Johan Løvvik. HER ER HELE NOMINASJONSLISTEN Beste norske kinofilm: «Blind», produsent Hans-Jørgen Osnes og Sigve Endresen, regi Eskil Vogt «Solan og Ludvig - Jul i Flåklypa», produsent Cornelia Boysen, regi Rasmus A. Sivertsen «Tusen ganger god natt», produsent Finn Gjerdrum og Stein B. Kvae, regi Erik Poppe Beste barnefilm: «Doktor Proktors prompepulver», produsenter Cornelia Boysen og Synnøve Hørsdal, regi Arild Fröhlich «Kule kidz gråter ikke», produsenter Silje Hopland Eik og Tanya Nanette Badendyck, regi Katarina Launing «Solan og Ludvig - Jul i Flåklypa», produsent Cornelia Boysen, regi Rasmus A. Sivertsen Beste foto: «Gåten Ragnarok», Daniel Voldheim «Supervention», Filip Christensen, Even Sigstad, Jan Petter Aarskog og Lasse Nyhaugen «Tusen ganger god natt», John Christian Rosenlund Beste lyddesign: «Blind», Gisle Tveito «Gåten Ragnarok», Christian Schaanning «Natt til 17.», Gunn Tove Grønsberg Beste musikk: «Hokus Pokus Albert Åberg», Niklas Fransson og Ulf Turesson «Natt til 17.», Stein Johan Grieg Halvorsen og Eyvind Andreas Skeie «Tusen ganger god natt», Armand Amar Beste klipp: «Blind», Jens Christian Fodstad «Gåten Ragnarok», Christian Siebenherz «Tusen ganger god natt», Sofia Lindgren Beste scenografi/produksjonsdesign: «Gåten Ragnarok», Martin Gant «Pionér», Karl Júlíusson «Solan og Ludvig - Jul i Flåklypa», Are Austnes Beste visuelle effekter: «Død snø 2», Bryan Jones og Steinar Kaarstein «Gåten Ragnarok», Jeppe Nygaard Christensen, Ivan Kondrup Jensen, Rikke Hovgaard Jørgensen og Arne Kaupang «Pionér», Manfred Büttner og Mats Andersen Beste kvinnelige skuespiller: Ellen Dorrit Petersen, «Blind» Amrita Acharia, «Jeg er din» Juliette Binoche, «Tusen ganger god natt» Beste kvinnelige birolle: Ivan Anderson, «Brev til kongen» Kristin Zachariassen, «Kule kidz gråter ikke» Lauryn Canny, «Tusen ganger god natt» Beste mannlige skuespiller: Pål Sverre Hagen, «Kraftidioten» Samakab Omar , «Natt til 17.» Aksel Hennie , «Pionér» Beste mannlige birolle: Marius Kolbenstvedt, «Blind» Hassan Demirci, «Brev til konge» Herbert Nordrum, «Pornopung» Beste filmmanus: Eskil Vogt, «Blind» Hisham Zaman, Mehmet Aktas, «Brev til kongen» Iram Haq, «Jeg er din» Beste regi: Eskil Vogt, «Blind» Hisham Zaman, «Brev til kongen» Erik Poppe, «Tusen ganger god natt» Beste dokumentarfilm: «En prest og en plage», produsent Benedicte Bredesen, regi Fridtjof Kjæreng «Light Fly, Fly High», produsenter og regi Susanne Østigaard og Bethe Hoffseth «Love City, Jalalabad», produsenter Torstein Grude, Bjarte Mørner og George Gittoes, regi George Gittoes Årets utenlandske film: «Blå er den varmeste fargen», regi Abdellatif Kechiche, distributør Arthaus «Den grønne sykkelen», regi Haifaa Al Mansour , distributør Arthaus «Den store skjønnheten», regi Paolo Sorrentino , distributør Fidalgo «Gravity», regi Alfonso Cuarón , distributør SF Norge «Nebraska», regi Alexander Payne, distributør United International Pictures Beste kortfilm: «Amasone», produsent Ragna Midtgard og Maria Ekerhovd, regi Marianne Ulrichsen «Club 7», produsent Karianne Berge, regi Even Benestad og August B. Hansen «Det gode livet, der borte», produsent Yngve Sæter, regi Izer Aliu I tillegg skal det deles ut de årlige «Æresprisen», «Folkets Amanda» og «Gullklapperen». Til sammen skal det drysse heder og ære i totalt 20 kategorier.Write content here
«Blind» og «Tusen ganger god natt» har fått syv Amanda-nominasjoner hver og kan dermed skilte med flest vinnersjanser foran prisutdelingen i Haugesund.